Glābšanas velkoņi drīz novilka šo kuģi no sēkļa, ziņoja vietējais izdevums "Maritime Executive". "Kuģis brauca lēnā gaitā vairāku velkoņu pavadībā," vēstīja šis izdevums.
173 metrus garais sauskravu kuģis "Lady Zehma", kas brauc zem Libērijas karoga, ar 3000 tonnu Ukrainas kukurūzas kravu pirms dažām dienām izbrauca no Čornomorskas ostas uz Itālijas pilsētu Ravennu.
Bosfora šaurumā tam sabojājās stūre, tāpēc kuģis ap plkst.21 apzināti uzskrēja uz sēkļa un izmeta enkuru Bebeka līcī.
"Saistībā ar kuģa bojājumu uz notikuma vietu nekavējoties tika nosūtītas Krasta drošības galvenās pārvaldes, glābšanas velkoņu un kuteru un krasta apsardzes komandas," teikts Stambulas gubernatora kancelejas paziņojumā.
Kamēr kuģis atradās uz sēkļa, satiksme caur Bosforu uz laiku bija apturēta.